cyanic-selkie/wikianc huggingface dataset:
Գործվածքներ
Վուշե գործվածքները պատրաստում են վուշե մանվածքից և թելից։ Բամբակի կամ այլ թելեր օգտագործելու դեպքում գործվածքն անվանում են կիսավուշե։
Վուշե գործվածքները հիգիենային են, ունեն նուրբ փայլ, մեծ ամրություն և դիմացկունություն։ Վուշե գործվածքներ պատրաստել են Հնդկաստանում մոտ 9000 տարի առաջ, Հայկական լեռնաշխարհում՝ մ.թ.ա.5-4-րդ հազարամյակներում։
Ուլյանինո (գյուղ, Խվալինսկի շրջան)
Ուլյանինո (Ульянино), գյուղ Ռուսաստանի Սարատովի մարզի Խվալինսկի շրջանի կազմում։
Բնակչությունը 2002 թվականին գրանցված տվյալներով կազմում էր 483 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սարատովի մարզի Խվալինսկի շրջանի բնակավայրեր
Արմենպրես
Պատմություն
1920-1922 թվականներին կոչվել է Արմենկավռոստա, ապա՝ Արմենռոստա, 1922-1972՝ ՀՀԳ (Հայկական հեռագրական գործակալություն), 1972 թվականին վերանվանվել է Արմենպրես։ Գործակալությունը լուսաբանել է հանրապետության աշխատավորության նվաճումները տնտեսության, գիտության և մշակույթի, ժողովըրդական կրթության և առողջապահության բնագավառներում։ Հայրենական մեծ պատերազմի տարիներին գործակալությունը թողարկել է ավելի քան 100 «ՀՀԳ-ի պատուհան», որոնք նպաստել են թշնամու դեմ մղած պայքարին։ Ետպատերազմյան տարիներին տեղեկատու ծառայությունը հետագա զարգացում է ապրել․ 1959 թվականին ստեղծվել է Հայկական հեռագրական գործակալության ֆոտոխրոնիկան՝ ՏԱՍՍ-ի հետ ունեցած լուսահեռագիր կապով։ 1967 թվականից գործակալությունը օգտվել է Երևան-Մոսկվա-Բեյրութ, 1970 թվականից՝ Երևան-Մոսկվա-Նյու Յորք և 1972 թվականից՝ Երևան-Մոսկվա-Փարիզ հեռատիպ կապերից, որոնք ՀԽՍՀ մասին նյութեր են հաղորդել սփյուռքահայ պարբերական մամուլին։ Թարգմանել է Խորհրդային Միության հեռագրական գործակալությունից (ՏԱՍՍ) ստացված նյութեր, միութենական և արտասահմանյան տեղեկատվություն և տրամադրել մամուլի տեղական օրգաններին, հեռուստատեսությանն ու ռադիոյին։ Արմենպրեսը ստեղծել է շատ տերմիններ և նորաբանություններ, որոնք մտել են արդի հայերենի բառապաշարի մեջ։
Գործունեության ուղղություններ
Գործակալությունը ակտիվորեն լուսաբանել, հանրահռչակել և միջազգային առաջատար լրատվամիջոցներում ներկայացրել է Հայաստանի Հանրապետության համար կարևոր նշանակություն ունեցող բոլոր իրադարձությունները, հակահարված է տվել ադրբեջաբնական քարոզչությանը, եղել և մնում է Հայոց ցեղասպանության միջազգային ճանաչման, թուրքական մերժողականության բացահայտման առաջատար դիրքերում։
Գործակալությունն ակտրվորեն գործում է սոցիալական համարյա բոլոր հարթակներում։ Այն Հայաստանում եզակիներից է, որի ֆեյսբուքյան էջը վերիֆիկացված է, որն ինդեքսավորվում է News google.com և Bing news միջազգային համակարգերի և «Յանդեքս» նորությունների կողմից։
«Արմենպրես» ունի բազմաթիվ բաժանորդներ ինչպես Հայաստանում, այնպես էլ արտերկրում։ «Արմենպրես»-ի բաժանորդների թվում զանգվածային լրատվության միջոցներից զատ դեսպանատներն են, միջազգային կազմակերպությունները, բանկերը, վերլուծական կենտրոնները և այլն։
Գործակալությունն օրական հրապարակում է շուրջ 350 լուր հայերեն, ռուսերեն, անգլերեն, արաբերեն, ֆրանսերեն և թուրքերեն լեզուներով։
Միջազգային համագործակցություն
«Արմենպրես»-ը միջազգային լրատվական 4 կազմակերպությունների անդամ է։ Գործակալությունը Հայաստանը ներկայացնում է ԱՊՀ Ինֆորմխորհրդում, Սևծովյան տարածաշրջանի ազգային լրատվական գործակալությունների խորհրդում, Հարավարևելյան Եվրոպայի և բալկանյան պետությունների ազգային լրատվական գործակալությունների խորհրդում (դիտորդ) և Լրատվական գործակալությունների համաշխարհային կոնգրեսում։ 2014-2016թթ. «Արմենպրես»-ը ղեկավարել է Սևծովյան տարածաշրջանի ազգային լրատվական գործակալությունների խորհուրդը, որի և ԱՊՀ Ինֆորմխորհրդի 2014թ. նիստերն անցկացվել են Երևանում։
«Արմենպրես»-ը երկկողմ գործակցության պայմանագրեր ունի աշխարհի ավելի քան 20 առաջատար լրատվական գործակալությունների հետ։ Գործընկերների թվում են ՏԱՍՍ-ը, Ռոյթերսը, Սինխուան, ԻՌՆԱՆ, ՄԵՆԱՆ, ԲՏԱ-ն, Ագերպրեսը, ԲԵԼՏԱՆ, Կազինֆորմը, շատ այլ լրատվամիջոցներ, որոնց հետ իրականացվում է տեղեկությունների և լուսանկարների փոխանակում։
Գործակալության աշխատակիցները պարբերաբար մասնակցում են միջազգային տարբեր համաժողովների, լրատվական ցուցահանդեսների և ուսուցման ծրագրերի։
Գործակցություն Արցախի հետ
Արմենպրեսը համակողմանի օժանդակություն է ցուցաբերում Արցախի լրատվական գործակալության՝ Արցախպրեսի կայացմանն ու ամրապնդմանը։ Արցախպրեսի հետ ստորագրվել է համագործակցության համաձայնագիր, ինչը ենթադրում է Արմենպրեսի խողովակներով Արցախպրեսի լրատվության միջազգայնացում և Արցախի հանրահռչակում։
2016 թ. հոկտեմբերին Արմենպրեսի և Արցախի ժուռնալիստների միության միջև կնքվել է համագործակցության հուշագիր, որը ենթադրում է Արցախի երիտասարդ լրագրողների համար կրթական ծրագրերի կազմակերպում՝ ինչպես հեռաուսուցման, այնպես էլ դեպի Հայաստան այցերի միջոցով։
Մամուլի կենտրոն
«Արմենպրես»-ի մամուլի սրահը 2020 թ. ամբողջ աշխարհը պատուհասած COVID-19 համավարակի պարտադրած փոփոխությունների ֆոնին Հայաստանի եզակի գործունակ սրահներից է, որն իր վրա է վերցրել լրատվադաշտին որակյալ վիդեո, ֆոտո ու տեքստային մատերիալ մատակարարելու գործը։
Ֆոտոծառայություն
Գործակալությունում ակտիվ աշխատանքներ են տարվում ֆոտոծառայության արդիականության ուղղությամբ։ «Արմենպրես»-ի ֆոտոխրոնիկան պետական մարմիններին և գերատեսչություններին ցուցաբերում է համկողմանի օժանդակություն։ Ի մասնավորի, աջակցում է Հայաստանի արտաքին գործերի նախարարությանը՝ արտերկրում ցուցահանդեսների կազմակերպման և արտերկրի մամուլում հրապարակումների պատրաստման ուղղություններով։ Ֆոտոծառայությունն ունի հարուստ տեղեկատվական և լուսանկարչական արխիվ, որը ներկայացնում է Հայաստանի և տարածաշրջանի յուրահատուկ պատմությունը։ Միայն ֆոտոարխիվում ներկայումս պահվում է մոտ 100 հազար լուսանկար։
Կրթական ծրագրեր
Արմենպրեսը 2012 թ. Ռոյթերս գործակալության հետ համատեղ իրականացրել է հայաստանյան ֆոտոլրագրողների սեմինար-պարապմունք, որի ընթացքում վերապատրաստվել են մոտ երկու տասնյակ ֆոտոթղթակիցներ։
Ամեն տարի գործակալությունում իրենց ուսումնական պրակտիկան է անցնում ԵՊՀ, ԵՊԼՀ, Ֆիզիկական կուլտուրայի և սպորտի համալսարանի՝ ժուռնալիստիկայի և թարգմանչական գործում մասնագիտացող ավելի քան 30 ուսանող։
Գործունեության այլ ուղղությունները
Բացի տեղեկատվության արտադրությունից և տարածումից, գործակալությունը վերջին տարիներին իրականացրել է մի շարք հատուկ նախագծեր։
Հայոց ցեղասպանության 100-րդ տարելիցին ընդառաջ հրապարակվել են Ցեղասպանությունից ողջ մնացած վերապրողների հուշերը, որոնց հիման վրա «Արմենպրես»-ի հետ համատեղ իտալա-արաբական ԱՍՍԱԴԱԿԱ կենտրոնը հրապարակել է առանձին հատոր Հայոց ցեղասպանության վերաբերյալ, որը լայն արձագանք է գտել Իտալիայում։ Վերապրածների մասին բազմաթիվ սյուժեներ ներկայացվել են իտալական և միջազգային այլ հեռուստաընկերություններով։
Հայրենական մեծ պատերազմում հաղթանակի 70-ամյակի հետ կապված թվայնացվել և ցուցահանդեսի ու առանձին ալբոմի տեսքով ներկայացվել է «Արմենպրես»-ի պատերազմական պլակատների արխիվը։
Գործակալությունն իրականացրել է բազմաթիվ ցուցահանդեսային ծրագրեր։ Հայաստանի Հանրապետության անկախության 25-ամյակի հետ կապված «Արմենպրես»-ը «Մենք» հիմնադրամի հետ համատեղ իրականացրել է լուսանկարչական ցուցահանդեսների շարք Երևանում, Փարիզում, Գլենդելում։
«Արմենպրես»-ն իրականացրել է նաև «Նորամուտ» երիտասարդական նախագիծը, որի համար գործակալությունն արժանացել է «Հայկյան» ամենամյա մրցանակաբաշխության մրցանակին՝ «Տարվա երիտասարդական լրատվական նախագիծ» անվանակարգում։
«Հայաստանի հեռագրական գործակալության՝ «Արմենպրեսի» հիմնադրման 100-ամյակը» նամականիշ
2018 թվականի դեկտեմբերի 21-ին «Արմենպրես» լրատվական գործակալությունում մարվել և շրջանառության մեջ է դրվել մեկ նամականիշ՝ նվիրված «Հայաստանի հեռագրական գործակալության՝ «Արմենպրես»-ի հիմնադրման 100-ամյակը» թեմային։ Նամականիշի վրա պատկերված է տպագրական մեքենայով աշխատող կնոջ գրաֆիկական ուրվագիծը՝ ձևավորված լույսի և ստվերի համադրությամբ, ինչը խորհրդանշում է լրատվական ոլորտի մասնագետների կադրից դուրս կատարած շուրջօրյա աշխատանքը ։
Արտաքին հղում
Կատեգորիա:Լրատվական գործակալություններ Կատեգորիա:Հայկական կայքեր Կատեգորիա:1918 հիմնադրումներ Հայաստանում Կատեգորիա:Արմենպրես
Խոսք հայրենիքի մասին
«Խոսք հայրենիքի մասին» (Слово о Родине), ռուս խորհրդային գրող Միխայիլ Ալեքսանդրովիչ Շոլոխովի ակնարկը` գրված 1948 թվականին։
Հրապարակումներ
«Խոսք հայրենիքի մասին» ակնարկը Միխայիլ Ալեքսանդրովիչ Շոլոխովի հրապարակախոսության նշանավոր օրինակներից մեկն է։ Ստեղծագործությունը լիրիկական, հրապարակախոսական և էպիկական սկզբունքների գեղարվեստական միավորում է ։
Սյուժե
Միխայիլ Ալեքսանդրովիչ Շոլոխովն իր «Խոսք հայրենիքի մասին» ակնարկում պատկերում է հետպատերազմյան Դոնի համայնապատկերը, նրա աշխատավորների մտորումները կյանքի զարգացման կարևորագույն փուլերի վերաբերյալ։ Միխայիլ Շոլոխովը ընթերցողին հրավիրում է մտորելու պատերազմի ստեղծած անմարդկային խնդիրների մասին և չմոռանալով, թե որքան մեծ վիշտ ու դժբախտություն բերեց Հայրենական մեծ պատերազմը։ Նա հիշատակում է մարտերում զոհված զինծառայողների գերեզմանների մասին. «Ստալինգրադից մինչև Բեռլին և Կովկասից մինչև Բարենցի ծով»։ Հավերժ հիշատակ հայրենիքի պաշտպաններին ։
Գրողը հիշում է այն մարդկանց, ովքեր պատերազմում կորցրել են իրենց հարազատներին՝ «ամուսնուն կորցրած այրուն», իրենց որդիներին կորցրած ծնողներին ։
Միխայիլ Շոլոխովը ներկայացում է Կուրսկի մարզի Ստարոօսկոլսկի շրջանի «Նոր աշխարհ» կոլտնտեսության հնագույն օղակավարուհի  Պելագեյա Վասիլևնա Մարտինովայի  հուշերը, ով, հիշելով 1946 թվականի երաշտի սև օրերը, ասում էր.
1947 թվականի բարձր բերքատվության համար Պելագեյա Վասիլևնա Մարտինովան արժանացավ սոցիալիստական աշխատանքի հերոսի կոչման, այսպես պատասխանելով բարձր պարգևին ։
Ակնարկի վերջում Միխայիլ Ալեքսանդրովիչ Շոլոխովը միլիոնավոր խորհրդային մարդկանց անունից արտահայտում էր  իր սերն ու նվիրվածությունը հայրենիքի հանդեպ ։
Արտաքին հղումներ
Կատեգորիա:Միխայիլ Շոլոխովի ստեղծագործություններ Կատեգորիա:1948 պատմվածքներ Կատեգորիա:Ակնարկներ Կատեգորիա:Հրապարակախոսություն
(8240) Մատիս
(8240) Մատիս (Matisse), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 29-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 2,464506 ա. մ., առավելագույնը մոտենում է 2,1072 ա. մ. հեռավորության վրա և հեռանում 2,8218 ա. մ. ։ Արեգակի շուրջ մեկ ամբողջական պտույտ է կատարում 1413,17 երկրային օրվա ընթացքում, իր ուղեծրով շարժվելով միջինում 0,254747 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,14° անկյուն։
Արտաքին հղումներ
Կատեգորիա:1973 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
1957-58 NBA մրցաշրջան
1957-58 NBA մրցաշրջան, դարձել է Բասկետբոլի ազգային ասոցիացիայի 12-րդ մրցաշրջանը։ Մրցաշրջանի չեմպիոնը դարձել է «Սենթ Լուիս Հոքս» ակումբը։ Եզրափակչում՝ վեց խաղերի արդյունքում, «Հոքս»-ը հաղթել է «Բոստոն Սելտիքս»-ին։
1957 թվականի NBA դրաֆթի «Ցինցինատի Ռոյալս» ակումբի կողմից՝ առաջին համարի ներքո ընտրվել է հարձակվող պաշտպան Ռոդ Հանդլին, սակայն միանգամից տեղափոխվել է «Մինեապոլիս Լեյքերս»։ Դրաֆի ժամանակ 8-րդ համարի ներքո ընտրվել է Սեմ Ջոնսը։ Տարածքային դրաֆթի ժամանակ ոչ ոք չի ընտրվել։
Աղբյուրներ
Կատեգորիա:Բասկետբոլի ազգային ասոցիացիայի դրաֆթներ
Բելլա Իսահակյան
Բելլա (Իզաբելլա) Իսահակյան, հայ դերասանուհի։
Գրող, հասարակական գործիչ, ակադեմիկոս Ավետիք Իսահակյանի հարսը ։
Կենսագրություն
Բելլա Իսահակյանը ծնվել է 1918 թվականին Երևանում։ 1937 թվականին մի քանի օր եղել է Հայաստանում բացված առաջին օծանելիքի խանութի առաջին վաճառողուհին։ Այնուհետև աշխատել է թատրոնում և կինոյում, եղել է Երևանի Գաբրիել Սունդուկյանի անվան ազգային ակադեմիական թատրոնի դերասանուհի ։
Ծանոթագրություններ
Կատեգորիա:Հայ դերասանուհիներ
Սամվել Սարգսյան (այլ կիրառումներ)
Սամվել Սարգսյան անունը կարող է վերաբերել հետևյալ անձանց.
Գրեյս Լիմ
Գրեյս Լիմ (Grace Lim Siew Sye, ), մալազիացի նկարչուհի, Art52 պատկերասրահի հիմնադիրներից մեկը։
Կենսագրություն
Գրեյս Լիմը ծնվել է 1967 թվականի նոյեմբերի 12-ին Կայու Արա Պասոնգում (Պոնտիան, Ջոհոր)։ Նկարելու հակումը դրսևորվել է դպրոցում։ Տասնմեկ տարեկանում մատիտով նկարել է տատիկի հրաշալի դիմանկարը (այժմ պահվում է Art52 պատկերասրահում) ։ Ավարտել է Սինգապուրի գրաֆիկայի և դիզայնի դպրոցը։ Աշխատել է որպես դիզայներ Սինգապուրում, այնուհետև Ջոհոր Բահրուում՝ մետաքսե շիրմաների գործարանում։ 2007 թվականին թողել է աշխատանքը գործարանում և ամբողջությամբ նվիրվել գեղանկարչությանը ։
2014 թվականին ամուսնու հետ համատեղ հիմնել է Art52 պատկերասրահը Ջոհոր Բահրուում։ Մասնակցել է բազմաթիվ կոլեկտիվ ցուցահանդեսների։ 2013 թվականի մարտին Կուալա Լումպուրում կանանց միջազգային օրվան նվիրված ցուցահանդեսում նրա «Թեյի ժամանակը» կտավը 90 մասնակիցների նկարներից ընտրվել է որպես նվեր Մալայզիայի վարչապետ Մահաթհիր Մոհամադի կնոջ՝ Սիթի Ասմահի համար ։
Ստեղծագործություն
Նկարում է յուղաներկով, ակրիլային ներկերով, ջրաներկով։ Մշակել է սեփական, հեշտությամբ ճանաչելի ոճը նաիվ արվեստի ժանրում՝ իրեն բնորոշ վառ ու համարձակ գույներով։ Թեմաների շարքում գերակշռում են պարզ գյուղական կյանքի նկարները, որոնք ներառում են ծաղիկների, թռչունների, կենդանիների (կատուների և հավերի), արևադարձային բուսականության նկարները, որ ստեղծում են երջանկության, խաղաղության և սիրո տրամադրություն ։
Առավել հայտնի աշխատանքներից են՝ «Լողափում», «Թեյի ժամանակ», «Մայրամուտ», «Բերքահավաք», «Ֆլեյտա նվագող տղան», «Չոնգկակ նվագող երեխաները», «Արձակուրդում», «Մենք միասին ենք» ։ Նկարչուհու նկարները պահվում են մասնավոր հավաքածուներում Մալայզիայում, Սինգապուրում և Ավստրալիայում։
Ընտանիք
Ամուսին՝ Էրիկ Թան (1995 թվականից), ունեն երկու երեխա։
Արտաքին հղումներ
Կատեգորիա:Մալայզիացի նկարիչներ
Ուլյանկինո (գյուղ, Ուգլիչսկի շրջան)
Ուլյանկինո (Ульянкино), գյուղ Ռուսաստանի Յարոսլավլի մարզի Ուգլիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 97 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Յարոսլավլի մարզի Ուգլիչսկի շրջանի բնակավայրեր
Պերեշչեպինո
2001 թվականի տվյալներով Պերեշչեպինո քաղաքում բնակվում էր 10 150 մարդ։ Բնակավայրը զբաղեցնում է 12,91 կմ²։
Արտաքին հղումներ
Կատեգորիա:Ուկրաինայի Դնեպրոպետրովսկի մարզի Նովոմոսկովսկի շրջանի բնակավայրեր Կատեգորիա:Ուկրաինայի քաղաքներ Կատեգորիա:1764 թվականին հիմնադրված բնակավայրեր
Janaga
Գևորգ Շամիրի Աղաջանյան (օգոստոսի 22, 1992, Երևան, Հայաստան), փոփ և հիփ հոփ ժանրի երգիչ և «Tenca» երաժշտական խմբի նախկին կատարող։ Ներկայումս հանդես է գալիս «Janaga» կեղծանվամբ։
Ծանոթագրություններ
Կատեգորիա:Երևան քաղաքում ծնվածներ Կատեգորիա:Երաժիշտներ այբբենական կարգով Կատեգորիա:Հայ երաժիշտներ Կատեգորիա:Բեմական կեղծանուններ
Աստերոիդների ցանկ (255701-255800)
Աստերոիդների ցանկ (255601-255700) * Աստերոիդների ցանկ * Աստերոիդների ցանկ (255801-255900)
Վիկտոր Կորովին
Վիկտոր Իվանովիչ Կորովին (Виктор Иванович Коровин, ), խորհրդային գեղանկարիչ, Լենինգրադի նկարիչների միության ։
Կենսագրություն
Վիկտոր Կորովինը ծնվել է 1936 թվականի դեկտեմբերի 31-ին Լենինգրադում աշխատավորական ընտանիքում։ 1945-1955 թվականներին սովորել է թիվ 30 միջնակարգ դպրոցում։ Ավարտելով 8-րդ դասարան՝ 1955 թվականին ընդունվել է Լենինգրադի գեղարվեստամանկավարժական ուսումնարան, որտեղ ուսումը ավարտել է 1960 թվականին։ 1960-1963 թվականներին դասավանդել է գծագրություն թիվ 75 աշխատանքային երիտասարդության դպրոցում։ 1963-1965 թվականներին անցել է ստեղծագործական աշխատանքի։ ՀամԼԿԵՄ-ի Կենտկոմի և ՀամԼԿԵՄ Լենինգրադի մարզկոմի ուղեգրերով ուղևորություններ է կատարել Տյումենի մարզի հյուսիս, Կիրիշի, ինչպես նաև աշխատել է Դ. Կարդովսկու անվան նկարիչների ստեղծագործական ամառանոցում Պերեսլավլ-Զալեսսկում և Հին Լադոգայում։
1963 թվականից մասնակցել է ցուցահանդեսների՝ ցուցադրելով իր աշխատանքները Լենինգրադի կերպարվեստի առաջատար վարպետների ստեղծագործությունների հետ միասին։ Ստեղծել է բնանկարներ, ժանրային կոմպոզիցիաներ, դիմանկարներ, նատյուրմորտներ։ 1965 թվականին դարձել է Լենինգրադի նկարիչների միության անդամության թեկնածու։ 1967 թվականին դարձել է Նկարիչների միության անդամ։ Վիկտոր Կորովինի ստեղծած աշխատանքների թվում են՝ «Գարնանային պուրակ», «Սառցագնաց» (երկուսն էլ 1963), «Мойка», «Գարնանային ճանապարհ» (երկուսն էլ 1965), «Արեգակնային ճանապարհ», «Բևեռ», «Գիշերն Անդրբևեռում» (բոլորը 1966), «Կլայպեդայում», «Գարնանը», «Вечер в Крепости» (բոլորը 1967), «Աշուն» (1968), «Վանքի պատերի մոտ», «Հին գյուղ» , «Առավոտ» , «Աշունը Մոյկա գետի վրա» (բոլորը 1969), «Անձրև» (1970), «Վասիլևսկի կղզու վեցերորդ գիծը», «Նևայի ափին» (երկուսն էլ 1972), «Невский проспект у Гостиного двора» , «Պավլովյան պարկ» , «Գարունը Պետրոպավլովսկում» (բոլորը 1975), «Լենինգրադ։ Ուշ աշուն», «Ստրելնա։ Լճակի մոտ», «Լենինգրադ։ Մաքսիմ Գորկու պողոտա» (բոլորը 1977), «Անձրևոտ օր», «Պավլովսկի այգում», «Գարնանային օր» (բոլորը 1980) և այլն։
Մահացել է 1991 թվականի հուլիսի 6-ին Լենինգրադում՝ կյանքի 55-րդ տարում տեղի ունեցած դժբախտ պատահարի հետևանքով։
Վիկտոր Կորովինի ստեղծագործությունները գտնվում են թանգարաններում և մասնավոր հավաքածուներում Ռուսաստանում և արտասահմանում։
Աղբյուրներ
Կատեգորիա:Խորհրդային նկարիչներ Կատեգորիա:Ռուս բնանկարիչներ Կատեգորիա:Ռուս նկարիչներ Կատեգորիա:Սանկտ Պետերբուրգի նկարիչների միության անդամներ Կատեգորիա:20-րդ դարի ռուս նկարիչներ Կատեգորիա:ԽՍՀՄ նկարիչների միության անդամներ
Ռիզ Ահմեդ
Ռիզվան «Ռիզ» Ահմեդ (Rizwan "Riz" Ahmed; ), բրիտանացի դերասան և երաժիշտ։ Առավել մեծ ճանաչում է ստացել՝ նկարահանվելով Ճանապարհ դեպի Գուանտանամո, Չորս առյուծ, Ստրինգեր ֆիլմերում, ինչպես նաև Մի անգամ գիշերը հեռուստասերիալում՝ մարմնավորելով Նազի կերպարը։ Մի քանի անգամ ներկայացվել է բրիտանական անկախ կինոյի մրցանակի։ Ձայնագրել է երկու ալբոմ։
Կենսագրություն
Ահմեդը ծնվել է Լոնդոնի Ուեմբլի թաղամասում՝ բրիտանա- պակիստանյան ընտանիքում։ Ռիզը հայրը մուհաջիր ազգության ներկայացուցիչ է։ Նրա ծնողները Անգլիա են տեղափոխվել Պակիստանի Կարաչի քաղաքից 1970-ական թվականներին ։ Նրա բարեկամներից մեկը եղել է սըր Շահ Մուհամմեդ Սուլեյմանը։ Վերջինս եղել է «առաջին հնդիկ դատավորը, ով նշանակվել է բրիտանացիների կողմից Ուտար Պրադեշում» ։ Սուլեյմանը հետաքրքրվել է նաև ուրդուական պոեզիայով և եղել է հարաբերականության տեսության առաջին քննադատներից մեկը ։ Սրանից բացի, Ահմեդը համարվում է Մոլլա Մահմուդ Յաունպուրի (մահացել է 1652 թվականին) հետնորդը, ով Մեծ Մողոլների կայսրությունում եղել է կարևոր գիտնական- փիլիսոփաներից մեկը ։
Ահմեդը սովորել է Merchant Taylors' School- ում։ Ավելի ուշ ավարտել է Օքսֆորդի համալսարանի Քրիստ չարչ քոլեջը՝ փիլիսոփայություն, քաղաքագիտություն և տնտեսագիտություն մասնագիտացմամբ ։ Այնուհետև դերասանական արվեստ է սովորել Խոսքի և դրամայի կենտրոնական դպրոցում'' ։
Ծանոթագրություններ
Կատեգորիա:Անգլիացի դերասաններ Կատեգորիա:Անգլիացի երգիչներ Կատեգորիա:Անգլիացի երաժիշտներ Կատեգորիա:Անգլիացի սցենարիստներ Կատեգորիա:Կինոգործիչներ այբբենական կարգով Կատեգորիա:«Էմմի» մրցանակի դափնեկիրներ Կատեգորիա:Բրիտանացի հեռուստատեսային դերասաններ
If I Ever Lose My Faith in You
«If I Ever Lose My Faith in You» (Եթե ինչ որ ժամանակ ես կորցնեմ հավատս դեպի քեզ), բրիտանացի ռոք երաժիշտ Սթինգի երգը, Ten Summoner's Tales ալբոմի 2-րդ սինգլը։ Երգը բավական հաջողված էր միջազգային չարթերում. այն զբաղեցնում էր 17-րդ հորիզոնականը Billboard Hot 100-ում։ 1994 թվականին երգը ստացավ Գրեմի մրցանակ «լավագույն տղամարդու վոկալով կատարված փոփ ստեղծագործություն», ինչպես նաև նոմինացված է եղել «Տարվա ձայնագրություն» և «Տարվա երգ» նոմինացիաներում։
Տարեկան չարթեր
{| class="wikitable sortable" !align="left"|Հիթ շքերթ (1993) !align="center"|Հորիզոնական
Թեհրանի կոմյունիկե
Թեհրանի կոմյունիկեն, հայտնի է որպես պետությունների ղեկավարների համատեղ հայտարարություն Թեհրանում, Իրանի նախագահ Ակբար Հաշեմի Ռաֆսանջանիի միջնորդությամբ պատրաստված համատեղ կոմյունիկե, որը ստորագրվել է Ադրբեջանի նախագահի պաշտոնակատար Յաղուբ Մամեդովի և Հայաստանի նախագահ Լևոն Տեր-Պետրոսյանի կողմից 1992 թվականի մայիսի 7-ին՝ Լեռնային Ղարաբաղի մարզի, Ադրբեջանական ԽՍՀ նախկին ինքնավար մարզի, Հայաստանի և Ադրբեջանի միջև չորս տարվա մարտական գործողություններին վերջ դնելու մտադրությամբ  ։
If I Ever Lose My Faith in You
Աղբյուրներ
Կատեգորիա:Սթինգի երգեր
Թեհրանի կոմյունիկե
Նախապատմություն
1988 թվականի սկզբին սկսված հակամարտությունը Ադրբեջանական ԽՍՀ Լեռնային Ղարաբաղի Ինքնավար մարզի շուրջ զարգացավ առանց խոչընդոտների և խլեց բազմաթիվ խաղաղ բնակիչների, ներքին զորքերի և բանակի կյանքեր։ Իրանական կողմի նախաձեռնությամբ, Լեռնային Ղարաբաղի և հայ-ադրբեջանական սահմանին իրադրության կարգավորման ուղղությամբ դիվանագիտական ջանքերի շրջանակներում, 1992 թվականի մայիսի 7-ին Ադրբեջանի և Հայաստանի ղեկավարները հրավիրվել էին Թեհրան բանակցությունների ։ Հրավերը դիտարկվել է որպես Իրանի խաղաղ ջանքերի երրորդ փուլ։ Միջնորդության առաջին փուլը սկսվել է8 փետրվարին, երբ իրանցի բանագնաց Ալի Աքբար Վելայաթին այցելել էր Բաքու, Երևան և Ղարաբաղ, սակայն արագ դադարեցվել էր Իվանյան գրավման և հայկական զորքերի կողմից իրականացված Խոջալուի հետագա կոտորածի պատճառով ։ Երկրորդ փորձը կատարվել էր մարտին, երբ Իրանի բանագնաց Մահմուդ Վաեզին անցկացրել էր մաքոքային դիվանագիտության շրջայց երկու հանրապետություններում և մի քանի հանդիպում անցկացրեց, որի արդյունքում Ադրբեջանի և Հայաստանի ղեկավարները մայիսին պաշտոնապես հրավիրվեցին Թեհրան։
Կոմյունիկեի ստորագրում
Հայաստանի և Ադրբեջանի նախագահների միջև բանակցությունների ընթացքում պայմանավորվածություն է ձեռք բերվել, որ հանդիպումներ կկազմակերպվեն երկու երկրների բարձրագույն մակարդակի ներկայացուցիչների, այդ թվում՝ զինծառայողների միջև, և կողմերի միջեւ բոլոր վեճերը կլուծվեն խաղաղ միջոցներով՝ Եվրոպայում անվտանգության և համագործակցության խորհրդակցության (ԵԱՀԽ, այժմ ԵԱՀԿ) և միջազգային իրավունքի սկզբունքի հիման վրա։ Կողմերը հավատարիմ են միջազգային իրավական նորմերին և ՄԱԿ-ի կանոնադրությանը` ապահովելու սահմանների խաղաղությունն ու կայունությունը, ինչպես նաև լուծելու փախստականների շարունակվող ճգնաժամը։ Բանակցությունների արդյունքում կողմերը պայմանավորվեցին բացել բոլոր հաղորդակցությունները Իրանի բանագնաց Մահմուդ Վաեզիի Բաքու, Ստեփանակերտ և Երևան կատարած հետագա այցից հետո և ԵԱՀԽ դիտորդներին ներգրավել միջնորդական ջանքերը շարունակելու համար ։
Սակայն խաղաղության ջանքերը ձախողվեցին հաջորդ օրը, 1992 թվականի մայիսի 8-ին, երբ Շուշիում սկսվել են մարտեր և խախտվել է հրադադարի մասին համաձայնագիրը ։ Դա էապես խաթարել է խաղաղ ջանքերի արդյունքները ։ Պաշտոնական Բաքուն ապավինում էին բանակցություններում Թեհրանի ներկայությանըի օգուտ Ադրբեջանի, և Շուշիի կորստով, նույնիսկ նախքան Յագուբ Մամեդովը Բաքու վերադառնալը, Ադրբեջանի իշխանությունները Իրանին բարոյապես պատասխանատու էին համարում ։ Շուշիի անկումից հետո Բաքու և Երևան կատարած այցով հրադադարի հասնելու Վաեզիի վերջին փորձը անհաջող է եղել` 1912 թվականի մայիսի 18-ի հակամարտության սրման և հայկական զորքերի կողմից Բերձորի գրավման պատճառով ։
Արտաքին հղումներ
Կատեգորիա:Հաշտության համաձայնագրեր Կատեգորիա:Հայաստանի պայմանագրեր Կատեգորիա:Արցախյան պատերազմ Կատեգորիա:Ադրբեջանի պայմանագրեր Կատեգորիա:Թեհրան
Էրեկցիա
Էրեկցիա, ֆիզիոլոգիական երևույթ է, որը բնորոշվում է առնանդամի չափերի մեծացումով և պնդության ձեռքբերումով։ Առնանդամի էրեկցիան առաջանում է հոգեբանական, նյարդային, անոթային և ներզատիչ գործոնների համալիր փոխազդեցության արդյունքում։ Սովորաբար այն առաջանում է սեռական ցանկության և սեռական գրգռման արդյունքում։ Էրեկցիայի ձևը, անկյունը, ուղղությունը տարբեր տղամարդկանց մոտ զգալիորեն տարբերվում են։ Էրեկցիան խթանվում է վեգետատիվ նյարդային համակարգի պարասիմպաթիկ բաժնի կողմից, առաջացնելով առնանդամի տրաբեկուլյար զարկերակներում և հարթ մկաններում ազոտի օքսիդի (անոթալայնիչ) քանակի ավելացում։ Զարկերակների լայնացումը հանգեցնում է առնանդամի խորշիկավոր մարմինների (corpora cavernosa) արյունալեցում։ Միաժամանակ նստախորշիկային և կոճղեզասպունգային մկանները սեղմում են խորշիկային մարմինների երակները։ Պարասիմպաթիկ ակտիվության նվազման հետ մեկտեղ էրեկցիան թուլանում է և վերջի վերջո ավարտվում։
Քանի որ էրէկցիան հանդիսանում է վեգետատիվ նյարդային համակարգի պատասխանը, այն կարող է առաջանալ տարբեր գրգիռներից՝ ներառյալ սեռական գրգռումը, ուստի այն ամբողջապես չի գտնվում գիտակցական վերահսկողության տակ։ Սպոնտան էրեկցիաներ առաջանում են քնի ժամանակ կամ առավոտյան արթնանալիս (նոկտուրնալ էրեկցիա)։ Նոկտուրնալ էրեկցիայի բացակայությունը կարող է օգնել տարբերակելու էրեկցիոն դիսֆունկցիայի ֆիզիկական կամ հոգեբանական ախտածագումը կամ իմպոտենցիան։
Բժշկություն Կատեգորիա:Անդրոլոգիա
Ուլյանովկա (գյուղ, Կույուրգազինսկի շրջան)
Ուլյանովկա (Ульяновка, Ульяновка), գյուղ Ռուսաստանի Բաշկորտոստան հանրապետության Կույուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 46 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կույուրգազինսկի շրջանի բնակավայրեր
Վաստակավոր զինվորի մեդալ
Վաստակավոր զինվորի մեդալ (Медаль «В честь заслуженному солдату»), ռուսական կայսրության պետական պարգև։ Մեդալով պարգևատրում էին այն զինվորներին, ովքեր 1806—1807 թվականներին ամենաքիչը 6 տարի ծառայել են բանակում։
Մեդալի նկարագրություն
Մեդալի տրամագիծը 17,5 մմ է։ Պատրաստվում էր արծաթից։ Մեդալի հակառակ կողմում մակարգված է Մեդալի երեսային կողմում պատկերված է կիվերներից, դրոշներից, թրերից պատրաստված խումբ .։
Կրելու կարգ
Մեդալը կանթ ուներ շերտաձողիկին կամ ժապավենին ամրացնելու համար։ Մեդալը պետք է կրել կրծքին։
Գրականություն
Կատեգորիա:Ալեքսանդր I կայսեր ժամանակաշրջանի պարգևներ
Էթիոլացված բույսեր
Էթիոլացված բույսեր [ֆրանս. etioler — խունանալ, թոշնել (բույսերի համար)], մթության կամ սակավ լույսի պայմաններում աճող բույսեր։ Էթիոլացված բույսերը անգույն են կամ բաց դեղնավուն (քլորոֆիլի սինթեզի բացակայության պատճառով), ցողունի միջհանգուցային տարածությունները մեծացած են, մեխանիկական, անցկացնող հյուսվածքները թույլ են զարգացած։ Էթիոլացված բույսերում նվազում է սպիտակուցների սինթեզը, դանդաղում բջիջների բաժանումը։ Էթիոլացված բույսերի կանաչ գույնը արագ վերականգնվում է՝ բավարար (նույնիսկ կարճատև) լուսավորության պայմաններում։
Կատեգորիա:Բույսեր
Խաղաղության զանգ (Բեռլին)
Խաղաղության զանգ Բեռլինում, սիմվոլ-հուշարձան, որը նախազգուշացնում Է զերծ մնալ Երկրորդ համաշխարհային պատերազմի ողբերգության կրկնվելուց։ Գտնվում է Ֆրիդրիխսհայն ազգային այգում ։
Նախապատմություն
Գաղափարի հեղինակը ճապոնացի Տիյոձի Նակագավան է (1905-1972), որն անձամբ վերապրել է Հիրոսիմայի ատոմային ռմբակոծությունը 1945 թվականին։ Խորհրդանիշ-զանգերի ստեղծման համար նա ընկերների հետ հորինել է այդ ժամանակ ՄԱԿ-ում ներկայացված 104 երկրներում հավաքված մետաղադրամների և Հիրոսիմայից բերված մետաղի ջարդոն հատուկ ձուլվածք ։
Ձևի օրինակ է դարձել Ճապոնիայի Bonshō բուդդայական տաճարների զանգը, որին խփում են հաստ փայտով ։ ռաջին անգամ խաղաղության զանգը հայտնվել է Նյու Յորքում 1954 թվականին ՄԱԿ-ի շենքի առջև։ Տիյոձի Նակագավայի մահից տասը տարի անց՝ 1982 թվականին, հիմնադրվել է World Peace Bell Association համաշխարհային կազմակերպությունը, որը տարածում է խորհրդանիշ-զանգերը տարբեր մայրցամաքներում գտնվող բազմաթիվ քաղաքներում ։
Ամեն տարի սեպտեմբերի 1-ին, հիշեցնելով պատերազմի սկզբի մասին, տարբեր երկրներում հնչում է զանգի ղողանջը՝ որպես Երկրի վրա խաղաղության կոչ ։
Բեռլինում
1988 թվականին World Peace Bell Association համաշխարհային կազմակերպությունը դիմել է Ճապոնիայում ԳԴՀ դեսպան Մանֆրեդ Շմիդտին՝ Երկրորդ համաշխարհային պատերազմի 50-ամյա տարելիցի կապակցությամբ Բեռլինում զանգ-խորհրդանիշ տեղադրելու առաջարկով։ Արևելյան Բեռլինի մագիստրատը համաձայնել է և հուշարձանի համար տեղ ընտրել Ֆրիդրիխսհայմ այգում՝ Մեծ լճակի (Großer Teich) մոտ ։ Ճապոնիայում պատրաստված և Բեռլին ուղարկված զանգը կշռում է 365 կգ, ունի 1 մետր բարձրություն և 60 սմ տրամագիծ։ Բացի ռելիեֆային դեկորատիվ նախշերից, այն զարդարված է արձանագրություններով. ուղղահայաց ճապոներեն գրված է, հորիզոնական՝ գերմաներեն  : Զանգակատան համար ճապոնական ձևով տաճարային տաղավար են կառուցել գերմանացի մասնագետները. նախագիծը մշակել է ճարտարապետ Կլաուս Վայան (Klaus Weija), պղնձե տանիքն ստեղծել է բրոնզագործ Վիլֆրեդ Շուխովը (Wilfried Schuchow), իսկ փայտե կառուցվածքները՝ վարպետներ  Holz des VEB Denkmalpfleger-ից.
1989 թվականի սեպտեմբերի 1-ին տեղի ունեցած հանդիսավոր բացման ժամանակ զանգի առաջին ղողանջները հնչեցնելու պատիվը վերապահվել է Բերբել Շինդլեր-Զեֆկովին (Bärbel Schindler-Saefkow)՝ գերմանացի հայտնի հակաֆաշիստ Անտոն Զեֆկովի դստերը, ինչպես նաև ճապոնացի տիկին Սատիկո Վակիձակեն՝ World Peace Bell Association-ից։ Խաղաղության մասին երգի հնչյունների ներքո բաց են թողնվել խաղաղություն խորհրդանշող հարյուրավոր սպիտակ աղավնիներ ։
Հուշահամալիրի հիմնադրումից տասը տարի անց՝ 1999 թվականի հոկտեմբերի 7-ին, Պրենցլաուեր Բերգ շրջանում հիմնադրվել է Բեռլինի Friedensglockengesellschaft Berlin e.V միությունը։ Նրա նախաձեռնությամբ զանգի տակ գետնի մեջ մոնտաժվել են երկու մետաղական սալիկներ՝ 1945 թվականի օգոստոսի 6-ին Հիրոսիմա և Նագասակի քաղաքներում ամերիկյան ատոմային ռմբակոծությունների տասնյակ հազարավոր զոհերի հիշատակին նվիրված գրությամբ։ Այդ ժամանակից ի վեր այգում ակցիաներ են անցկացվում թե այդ օրերին, թե հակապատերազմական ակտուալ նախաձեռնությունների, թե Երեխաների պաշտպանության օրվա կապակցությամբ  ։
2015 թվականի օգոստոսի 6-ին ՝ Հիրոսիմայի ատոմային ռմբակոծությունից 70 տարի անց, զոհվածների հիշատակին նվիրված արարողություններ են տեղի ունեցել տարբեր երկրներում և Բեռլինի Ֆրիդրիխսհայն ազգային այգում, որտեղ հուշարձանի մոտ մարդիկ ծաղկեփնջեր են դրել, մոմեր վառել, լռության րոպեից հետո հնչել է Խաղաղության զանգը  ։
Արտաքին հղումներ
Կատեգորիա:Զանգեր Կատեգորիա:Բեռլինի տեսարժան վայրեր
Օլբաներեն
Օլբաներեն («олбанский» йезыг կամ йазык падонкафф ), ռուսերենի համացանցային սլենգը, 21-րդ դարի սկզբում ռուսալեզու համացանցում տարածված հնչյունական կողմից համարյա ճիշտ, բայց դիտմամբ բառերի սխալ գրումով (այսպես կոչված էրրատիվ) ռուսերեն օգտագործման ոճ, ինչը կարելի է բնութագրել նաև ոչ նորմատիվ բառապաշարի և սլենգին բնորոշ որոշ շաբլոնների կիրառմամբ։ Ամենից հաճախ օլբաներենը օգտագործվում բլոգերում, չաթերում և վեբ-ֆորումներում մեկնաբանությունների գրման ընթացքում։ Այս սլենգը բազմաթիվ ստերեոտիպ արտահայտությունների և համացանցային մեմերի սկիզբ է տվել, մասնավորապես, օրինակ, դրա հետ են կապում «պրեվեդ» մեմի ծագումը։
(8241) Ագրիուս
(8241) Ագրիուս (Agrius), աստերոիդ Յուպիտերի տրոյացիներից։ Հայտնաբերվել է 1973 թվականի սեպտեմբերի 19-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 5,135251 ա. մ., առավելագույնը մոտենում է 4,9206 ա. մ. հեռավորության վրա և հեռանում 5,3499 ա. մ. ։ Արեգակի շուրջ մեկ ամբողջական պտույտ է կատարում 4250,51 երկրային օրվա ընթացքում, իր ուղեծրով շարժվելով միջինում 0,084696 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,35° անկյուն։
Արտաքին հղումներ
Կատեգորիա:1973 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Յուպիտերի տրոյացի աստերոիդներ
Տարաս Բուլբա
Տարաս Բուլբա (Тарас Бульба), ռուս գրող Նիկոլայ Գոգոլի վիպակը, մտնում է «Միրգորոդ» ժողովածուի մեջ։ 1934 թվականին հայերեն է թարգմանել Ակսել Բակունցը։ Վիպակում ժողովուրդը ներկայացված է որպես պատմության հերոս և ազգային ինքնագիտակցության կրող։ Հերոսը` Տարաս Բուլբան, վառ ներկայացուցիչն է։ Նրա համար իսկական կյանքը արշավն է, իսկ թույլատրելի ու հասկանալի գործողությունը` պատերազմը։
Իրադարձությունները տեղի են ունենում զապորոժյան կազակների միջավայրում XVII դարի առաջին կեսին։ Կազակների 1637-1638 թվականների ապստամբության պատմությունը Նիկոլայ Գոգոլի Տարաս Բուլբա վիպակի հիմքը դարձավ և ներկայացրեց  հերոսների ողբերգական ճակատագրերի կոնկրետ օրինակներ ։
Սյուժե
Կազակների ծեր գնդապետ Տարաս Բուլբայի մոտ վերադառնում են իր 2 որդիները՝ Օստապը և Անդրիյը, որոնք սովորել են Կիևյան ակադեմիայում։ Ողջույնից հետո չդիմնանալով հոր կատակներին, ավագ որդին ձեռնամարտի է բռնվում հոր հետ։ Հայրը գոհ է։ Կրտսեր որդուն էլ ուզում է «ստուգել», բայց մայրը գրկում է որդուն և հեռացնում հորից։
Տարաս Բուլբան որոշել է որդիներին ուղարկել Զապորոժյան Սեչ, որովհետև դա տղամարդու համար վայել տեղ է։ Բայց տեսնելով որդիների ուժը, որոշում է ինքն էլ միանալ նրանց և միասին ճանապարհ են ընկնում։ Օստապը սառնասիրտ է։ Իսկ ահա Անդրին մտածում է գեղեցիկ լեհուհու մասին, որին հանդիպել է Կիևում։ Անգամ մտել էր նրա ննջարանը, բայց դռան թակոցը ստիպել էր նրան ողջ գիշեր թաքնվել աղջկա մահճակալի տակ, իսկ առավոտյան թաթար աղախինը դուրս էր բերել նրան տանից։
Զապորոժյան Սեչում սովորույթները ազատ են։ Կազակները սովորում են կռվել մարտերում։ Որդիներին հարբեցողությունից ու պարապությունից հեռու պահելու համար Տարաս Բուլբան համոզում է իր հին ընկերներին ապստամբություն սկսել։ Որոշում են ելնել Լեհաստանի դեմ։ Կազակները մտադիր են գրավել Դուբնո քաղաքը։ Քաղաքը պաշարում են և փորձում սովի մատնել։ Ընթացքում դատարկում են մերձակա գյուղերը և կրակի տալիս մարդկանց։ Բուլբայի որդիներին դուր չի գալիս այսպիսի կյանքը, բայց հայրը հանգստացնում է նրանց, ասելով, որ առջևում են թեժ մարտերը։ Մի գիշեր Անդրիյին քնից արթնացնում է թաթարուհին, որը դուրս էր բերել նրան լեհուհու ննջարանից։ Ասում է, որ լեհուհին, իր տիրուհին պաշարված քաղաքում է և տեսել է Անդրիյին պարսպից։ Խնդրում է հաց փոխանցել էր իր մեռնող մոր համար։ Հացերը պարկի մեջ լցնելով Անդրիյը նույն գիշեր թաթարուհու օգնությամբ գետնափոր թունելով անցնում է քաղաքը և հանդիպում լեհուհուն։ Տեսնելով աղջկան նա սովի մատնված, նա ուրանում է հայրենիքը՝ ասելով, որ հայրենիքը այն է, ինչը փնտրում է հոգին։
Սակայն լեհերին օգնության է հասնում օգնական զորքը։ Նրանք գերի են վերցնում Օստապին։ Վիրավոր Տարասին տանում են Սեչ։
Տարասը համոզում է Յանկելին՝ իրենց առաջնորդին գաղտնի ուղարկել իրեն Վարշավա, որպեսզի նա կարողանա փրկագին տալ որդու համար և ազատել։ Նա ներկա է լինում Վարշավայի հրապարակում որդու դաժան մահապատժին։
Կազակների նոր զորք է հավաքվում և արշավում լեհերի դեմ։ Մարտերը դաժան են։ Համերաշխության դաշինքի ժամանակ լեհ իշխան Պոտոցկին երդվում է այլևս չհարձակվել կազակների վրա։ Բուլբան առաջարկում է յուրայիններին չհավատալ լեհերին։ Իր զորախմբով նա հեռանում է։ Նրա գուշակությունը կատարվում է և երդմնազանց լեհերը հարձակվում են կազակների վրա և ջարդում նրանց։ Իսկ Բուլբան իր ջոկատով շրջում է Լեհաստանով և վրեժխնդիր լինում իր որդու համար։
Իշխան Պոտոցկին մեծ զորքով շրջապատում է նրան։ Սկսվում է չորս օր տևողությամբ մարտը։ Կազակներին հաջողվում է ճեղքել լեհերի շարքերը։ Սակայն Բուլբան վերադառնում է իր ծխամորճի ետևից և գերի է ընկնում։ Նրան այրում են կրակի վրա։ Խարույկի վրա նա գուժում է թշնամիների մահը և ռուսական հողերի միավորումը ուղղափառ հավատի ներքո։
Արտաքին հղումներ
Կատեգորիա:Նիկոլայ Գոգոլի ստեղծագործություններ Կատեգորիա:Նովելներ Կատեգորիա:Պատմական վեպեր Կատեգորիա:1835 գրքեր Կատեգորիա:Ռուսերեն գրքեր Կատեգորիա:Ռուսական գրականություն Կատեգորիա:Էկրանավորված ռուսական վեպեր
Նիկոլաևկա (քաղաքատիպ ավան, Շիրոկովի շրջան)
2001 թվականի տվյալներով Նիկոլաևկա քաղաքատիպ ավանում բնակվում էր 905 մարդ։ Բնակավայրը զբաղեցնում է 13166 կմ²։
Արտաքին հղումներ
Կատեգորիա:Ուկրաինայի քաղաքատիպ ավաններ Կատեգորիա:19-րդ դարում հիմնադրված բնակավայրեր
Սամվել Վլադիմիրի Սարգսյան
Կենսագրություն
1974-1979 թվականներին սովորել և ավարտել է Երևանի պետական համալսարանի մեխանիկամաթեմատիկական ֆակուլտետը, 1979-1982 թվականներին եղել է ԵՊՀ հոծ միջավայրի մեխանիկայի ամբիոնի ասպիրանտ։ 1981 թվականից աշխատել է ԵՊՀ-ում։ 1983 թվականին ԵՊՀ-ում պաշտպանել է թեկնածուական ատենախոսություն՝ «Магнитоупругие колебания и волны в пластинах с учетом поперечных сдвигов» թեմայով, 1997 թվականին ՀՀ ԳԱԱ Մեխանիկայի ինստիտուտում դոկտոր ատենախոսություն՝ «Динамические задачи электропроводящих пластин в сильных магнитных полях» թեմայով։
1982-1986 թվականներին եղել է ԵՊՀ հոծ միջավայրի մեխանիկայի ամբիոնի ասիստենտ, 1986-2000 թվականներին՝ ԵՊՀ հոծ միջավայրի մեխանիկայի ամբիոնի դոցենտ, 2000 թվականից եղել է ԵՊՀ մեխանիկայի ամբիոնի պրոֆեսոր, 2000-2001, 2005-2007 թվականներին՝ ԵՊՀ հոծ միջավայրի մեխանիկայի ամբիոնի վարիչ, 2007-2020 թվականներին՝ ԵՊՀ մեխանիկայի ամբիոնի վարիչ, 2012–2020 թվականներին՝ ԵՊՀ  «Մեխանիկայի տեսական հարցեր և կիրառություններ» ծրագրի գիտական լաբորատորիայի ղեկավար։
Աշխատանքները վերաբերում են դեֆորմացվող պինդ մարմնի մեխանիկային, սալերի և թաղանթների տեսության դինամիկական խնդիրներին, բարակապատ մարմինների մագնիսա-առաձգականության տեսությանը ։
Ուլյանովկա (գյուղ, Կոլոմենսկի շրջան)
Ուլյանովկա (Ульяновка), գյուղ Ռուսաստանի Մոսկվայի մարզի Կոլոմենսկի շրջանի կազմում։
Բնակչությունը 2005 թվականին գրանցված տվյալներով կազմում էր 0 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Մոսկվայի մարզի Կոլոմենսկի շրջանի բնակավայրեր
Բալետի կանադական փառատոն
Բալետի կանադական փառատոն ամենամյա փառատոն, որն անցկացվել է Կանադայում 1948-ից մինչև 1954 թվականը։ Փառատոնին մասնակցում էին կանադական տարբեր պարախմբեր, որոնց նպատակն էր խթանել հանրային հետաքրքրությունը դասական պարի նկատմամբ։ Մինչև այս փառատոնի գոյությունը, պրոֆեսիոնալ կանադացի պարողների համար դժվար էր գումար վաստակել։ 1954 թվականին, երբ փառատոնը դադարեց գոյություն ունենալ, նրանք կարողացան վճարովի աշխատանք գտնել կանադական հեռուստատեսությունում։
Ձևավորում
1947 թվականին Ռոյալ Վինիպեգ Բալետ ընկերությունն սկսեց աշխատել Կանադայի բալետի փառատոնի կազմակերպման վրա` Դավիթ Եդդեոյի ղեկավարությամբ ։ Հետագայում փառատոնը պաշտոնական բնույթ ստացավ։ Արվեստի, գրականության և գիտության ազգային զարգացման արքայական հանձնաժողովը որոշեց, որ փառատոնի նպատակը կլինի դասական պարի նկատմամբ հետաքրքրություն առաջացնելը և պրոֆեսիոնալ կանադացի պարողներ պատրաստելը, որպեսզի նրանք ի վերջո կարողանան արվեստի միջոցով գումար վաստակել սեփական երկրում ։
Միջոցառումներ
Առաջին փառատոնն անցկացվել է 1948 թվականին Վինիպեգում։ Փառատոնին մասնակցում էին երեք բալետային թատերախմբեր։ Ի լրումն Վինիպեգի երիտասարդ պարողների, փառատոնին մասնակցել են Տորոնտոյի բալետի թատերախումբը՝ հիմնադիր Բորիս Վոլկովի ղեկավարությամբ, և Մոնրեալի մոդեռնիստական ​​թատերախումբը՝ Ռութ Սորելի ղեկավարությամբ։ Քեյ Արմսթրոնգի պարի դպրոցը ևս նախատեսել էր մասնակցել, սակայն երբ խոստացված ճամփորդական դրամաշնորհը հեռացվեց, վերջինս չմասնակցեց։
Երրորդ ամենամյա փառատոնը տեղի է ունեցել 1950 թվականի նոյեմբերին Մոնրեալում, որին մասնակցում էին տասնհինգ կանադական ընկերություններ և 23 բալետներ ։ Սիդնի Ջոնսոնը և Մարսել Վալուան գրել են 1950 թվականի ծրագրի նախաբանը։ Կանադայի Ազգային բալետի հիմնադիրը` Սելյա Ֆրանկան, հյուր էր։
Շեյն Դաուսոն
Շեյն Դաուսոն (Shane Dawson, ), ՅուԹյուբի հայտնի բլոգեր, դերասան, կատակերգու։
Կենսագրություն
Վերջերս իր վիդեոբլոգում Շեյնը հայտարարեց, որ պատրաստվում է նկարահանել շոուի առաջին թողարկումը, որը կթողարկվի ԱՄՆ-ի ալիքներից մեկով։
2015 թվականի հուլիսի 7-ին Շեյնն իր վիդեոբլոգում խոստովանեց, որ բիսեքսուալ է ։
Առաջին քայլեր
Դաուսոնի գործունեությունն սկսվել է միջնակարգ դպրոցում, դեռևս այն ժամանակ, նա մի քանի ընկերների հետ տնային աշխատանքները հանձնում էին ոչ թե գրավոր, այլ՝ վիդեոյի ձևով։ Ուսուցիչները, որոնք շատ էին հավանել այդ վիդեոները, հաճախ խնդրում էին վիդեոների պատճենները։ ՅուԹյուբում Դաուսոնի առաջին վիդեոները նրա տնային առաջադրանքներն էին, որոնք նա հանձնում էր դպրոցում։
2010 թվականին «Ֆորբս» ամսագիրը Շեյնին ինտերնետ-հայտնիների մեջ տվեց 25-րդ տեղը։ Ինչպես նաև նա մասնակցել է ամերիկյան Attack of thе Show հեռուստահաղորդմանը։
Մրցանակներ
2010 թվականին Շեյն Դաուսենը ներկայացվեց մի քանի տարբեր մրցանակների, որոնցից շատերը նա հաղթեց։ 2010 թվականի օգոստոսի 9-ին Դաուսենը հաղթեց Teen Choice Awards կինոփառատոնի ժամանակ՝ «լավագույն ինտերնետ-աստղ» անվանակարգում, սակայն այդ անվանակարգի մրցանակաբաշխությունը չէր մտնում այդ շոուի մեջ։ Հաջորդ օրը, իր վիդեոբլոգում Շեյնը ասել է, որ շոուն շատ լավ է անցել և որ «ուղղակի այդ անվանակարգում ներկայացված լինելը շատ մեծ պատիվ է նրա համար»։
Արտաքին հղումներ
Կատեգորիա:Ամերիկացի դերասաններ Կատեգորիա:Ամերիկացի գրողներ Կատեգորիա:21-րդ դարի ամերիկացի երգիչներ Կատեգորիա:Ամերիկացի կոմպոզիտորներ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի երգիծաբաններ Կատեգորիա:Ամերիկացի կատակերգուներ Կատեգորիա:Ամերիկացի բլոգերներ Կատեգորիա:Ամերիկացի կինոռեժիսորներ Կատեգորիա:Ամերիկացի կինոդերասաններ Կատեգորիա:Ամերիկացի հեռուստապրոդյուսերներ Կատեգորիա:Յություբերներ
Կոմենսալիզմ
Կոմենսալիզմ (Com - «s», «միասին» և mensa - «սեղան», «ճաշ», բառացիորեն «սեղանի մոտ», «նույն սեղանի մոտ», ավելի վաղ՝ համատեղ ճաշել)՝ համակեցության միջոց կենդանի օրգանիզմների երկու տարբեր տեսակների սիմբիոզ, որոնցում այս համակարգի տեսակներից մեկը (ընդհանուր) մյուսին (սեփականատիրոջը) պարտադրում է արտաքին միջավայրի հետ իր հարաբերությունների կարգավորումը, բայց սերտ հարաբերությունների մեջ չի մտնում դրա հետ ։ Համակեցության ընթացքում հաճախ մի օրգանիզմ ապրում է մյուսի հաշվին՝ առանց նրան վնասելու՝ (քարաքոսը և ծառը) ։
Կոմենսալիզմ տերմինը ստեղծվել է 1876 թվականին բելգիացի կենդանաբան և հնէաբան-մասնագետ Պիեռ-Ժոզեֆ վան Բենեդենի կողմից`«Փոխադարձություն» եզրույթի հետ միասին։
Դասակարգում
Կախված փոխհարաբերությունների տեսակային հարաբերությունների բնույթից, առանձնանում են կոմենսալիզմի հետևյալ ձևերը.
Կոմենսալիզմի մի տեսակ է, որը ձևավորվում է անպաշտպան կենդանիների և պաշտպանական մեխանիզմներ՝ (իրեն կամ իր բնակավայրը` պատյան, բույն և այլն) ունեցող օրգանիզմների միջև։ Որպես օրինակ կարելի է նշել Ծաղրածու ձուկ՝ (amphiprions) ցեղի ներկայացուցիչներին, որոնք համակեցության մեջ են ապրում թաքնվելով անեմոնների մեծ տեսակների շոշափուկների արանքում ։ Անեմոններն իրենց հերթին սպառում են ձկան սննդի մնացորդները։
Լինում են դեպքեր, երբ մի օրգանիզմ օգտագործում է մեկ այլ օրգանիզմի ստեղծածը կամ ունեցածը։ Նման հարաբերությունները, ձևավորվում են մահացող ծառերի կեղևի տակ` քսիլոֆագների՝ (օրգանիզմներ, ովքեր սնվում են փայտով, հիմնականում՝ հոդվածոտանիներ (arthropods)) և միկրոօրգանիզմների միջև։
Կոմենսալիզմի մի տեսակ է, որի դեպքում մի օրգանիզմը օգտագործում է մյուս օրգանիզմի հնարավորությունները որպես բնակարան՝ առանց որևէ օգուտ կամ վնաս հասցնելու «տիրոջը» ։ Այսպես, քաղցրահամ ջրերի ձկները,  ձվադրում են երկփեղկ փափկամարմինների թիկնոցի խոռոչում (մարգարտյա գարի կամ անատամ)։ Զարգացող ձվերը հուսալիորեն պաշտպանված են փափկամորթների կեղևով, բայց նրանք անտարբեր են տիրոջ նկատմամբ և չեն սնվում նրա հաշվին։
Սինոյկիայի օրինակ են կրծողների փորվածքներում «համակեցողները»՝ օգտագործելով իրենց համար բարենպաստ միկրոկլիմա և սնվելով տիրոջ օգտագործած սննդի մնացորդներով, նրանց արտաթորանքով, բրդով և այլն։ Մակաբույծները ստացել են էպիո անվանումը։ Մեծ եգիպտական հերբիլի (Gerbillus pyramidum) փորվածքներում գրանցվել է «համակեցողների» 212 տեսակ, որոնց թվում՝ կաթնասուններ, թռչուններ, սողուններ, երկկենցաղներ, փափկամարմիններ, միջատներ, տզեր, որդեր և այլն ։
Կոմենսալիզմի մի ձև է, որի ընթացքում առանձին օրգանիզմներ կամ որոշակի տեսակի օրգանիզմների խումբ ապրում է մեկ ուրիշի մարմնում՝ առանց նրան վնաս կամ օգուտ բերելու։ Այս հարաբերությունը, ինչպես կոմենսալիզմի որոշ այլ ձևեր, անցում է սիմբիոզի միջև ։
Որոշ կենդանիներ տեղավորվում են այլոց մարմինների խոռոչներում, որոնք կապ ունեն արտաքին միջավայրի հետ, օրինակ՝ կարապուս անսովոր ձկները(Carapidae) ձկները տուն են գտել ծովային մակերեսային վարունգի աղիներում ՝ չվնասելով իրենց «տանտերերին» ։ : Նրանք գիշերը լքում են իրենց ապաստանը և որսում փոքր ձկներ և բենթոսային անողնաշարավորներ ։
Էնտոիկիա կոմենսալիզմի օրինակ են նեմատոդները, որոնք հաստատվել են խոտակեր կրիայի հետույքում և սնվում են տիրոջ չմարսված սնունդով ։
Երբ մեկ օրգանիզմը միանում կամ կցվում է մեկ այլ տեսակի օրգանիզմին կամ ապրում է նրա հետ՝ օգտագործելով տանտիրոջ սննդի մնացորդները (օրինակ՝ շնաձկների և լոցման ձկների համատեղ կյանքը), որի արդյունքում լոցմանները և պաշտպանված են և սննդով ապահովված ։
Մեկ կենդանի (ինկվիլին), ներթափանցելով ուրիշի տիրույթ՝ բնակարան, ոչնչացնում է նրա տիրոջը, որից հետո այն օգտագործում է բնակարանը սեփական նպատակների համար։ Այն ինչ որ չափով կապված է սինոյնիայի հետ։ Սկզբում Ինկվիլիզմն առանձնացավ որպես կոմենսալիզմի ենթատեսակ, չնայած որ այն շատ մոտ է գիշատիչին և մակաբուծությանը ։
Կենդանիների օգնությամբ սերմերի տարածում բնության մեջ ։ Մորֆոլոգիական բնույթի բույսի մի մասը, որն անջատված է մոր օրգանիզմից և ծառայում է վերարտադրության և ցրման համար, բնության մեջ այդ սերմերն ունենալով անհրաժեշտ հարմարանքներ՝(կեռիկներ, թևիկներ, փշեր, սոսնձվող հատկություններ), հաճախ տարածվում է կենդանիների՝ (բուրդ, սնունդ, արտաթորանք) միջոցով։ Կոմենսալիզմի այս եղանակը հարաբերվում էդիասպորոլոգիային ու կարպոէկոլոգիային, որոնք ուսումնասիրում է սերմերի ու սպորների բաշխման ձևերը ։
Կոմենսալիզմի տեսակ է որոշ օրգանիզմների կողմից այլ օրգանիզմների օգտագործումը որպես «փոխադրամիջոց» ։ Ֆորեզիայի կարևոր նշաններից է կոմենսալի և տրանսպորտային տիրոջ միջև ֆիզիոլոգիական կամ կենսաքիմիական կախվածության բացակայությունը ։
Ֆորեզիան դրսևորվում է տիզերի մի շարք խմբերում։ Լինելով պասիվ պասիվ ցրման ձևերից մեկը, բնորոշ է այն տեսակներին, որոնց պահպանման կամ վերարտադրության համար անհրաժեշտ է տեղափոխել մի բիոտոպից մյուսը։ Շատ թռչող միջատներ սնվելով բույսերի արագ քայքայվող բեկորների կուտակումներով, կենդանիների դիակներով, աղբի մնացորդներով, իրենց վրա կրում են գամասիդ (Gamasoidea), ուրոպոդ ( Uropodina) տզեր, որոնք գաղթում են, քանի որ սեփական վերաբնակեցման հնարավորությունները թույլ չեն տալիս նրանց անցնել զգալի տարածություններ։
Քիմիական կոմենսալիզմը երբեմն կիրառվում է երկու բակտերիայից բաղկացած փոխազդեցության համակարգի վրա։ Այս դեպքում մանրէների մի տեսակ մետաբոլիզացնում է երկրորդի համար ոչ օգտակար քիմիական նյութեր։ Առաջին մանրէների կողմից իրականացվող ռեակցիաների նյութափոխանակության արտադրանքը օգտակար է համարվում երկրորդ բակտերիաների համար։ Նկարագրվել է խմորիչների համար։
Կենդանիների կոմենսալիզմ
Կենդանիների ամենատարածված փոխազդեցություններից մեկը «Ծաղրածու» անվամբ փոքրիկ արևադարձային ձկների և ծովային ամնիոտների փոխհարաբերությունն է։ Լինելով մուտուալիստական կապի մեջ, ձուկը սնվում է փոքր անողնաշարավորներով, որոնք հաճախ վնասում են ծովային անեմոնին, իսկ ձկան արտաթորանքը սննդարար նյութ է ծովային անեմոնի համար։ Դրա հետ միասին, կլոուն ձուկը գիշատիչներից պատսպարվում և պաշտպանվում է ծովային անեմոնի դաղող բջիջների միջոցով, որոնց նկատմամբ ինքն ունի իմունիտետ։ Ամնիոտներին բնորոշ է խայթող շոշափուկները, որոնք օգտագործվում են կենդանու կողմից իրենց պաշտպանելու համար։ Ծաղրածու ձկների բացակայության դեպքում ամնիոտները կարող են գոյատևել առանց խնդրի, բայց ձուկը չի կարող երկար գոյատևել, եթե այն չի տեղավորվում իր սիմբիոտիկ ուղեկցի ներսում։
Ծովային խեցգետնիների որոշակի տեսակներ ապրում են այլ խոշոր ջրային օրգանիզմների վրա։ Նրանք դա անում են օրգանիզմից պաշտպանություն ստանալու, օվկիանոսում տեղաշարժվելու և հավանական գիշատիչներից պաշտպանվելու համար։ Նրանց տեղափոխող օրգանիզմը ոչ մի տեսակի վնաս չի կրում։
Պսևդոկարիճները կամ կեղծ կարիճները ( Pseudoscorpionida) առանձին անողնաշարավորների խումբ են, որոնք մորֆոլոգիապես հիշեցնում են իրական կարիճ, բայց նրանք միայն այս խմբի հեռավոր հարազատներն են։ Այս փոքրիկ սարդակերպերը ունեն ունակություն կցելու մի շարք բազմազան արտրոպոդների, որոնց շարժունակությունն ավելի մեծ է։ Հյուրերի շարքում են ավելի քան 44 միջատների ընտանիքներ և 3 այլ կենդանիներ։ Բացի այդ, կեղծ կարինները հայտնաբերվել են կաթնասունների և նույնիսկ թռչունների տեսակների հետ կապերի մեջ ։
Բույսերի կոմենսալիզմ
Էպիֆիտներ (epiphytes ( «επι»-ից, վերևում, «φυτό»-բույս) անվան տակ հայտնի են մի շարք բույսեր, որոնք աճում են այլ ծառերի ճյուղերի վրա։ Այս փոխազդեցության մեջ չկա սննդային մակաբուծության ոչ մի տեսակ, այսինքն, էպիֆիտիկ բույսը սննդանյութեր չի վերցնում ավելի մեծ ծառից կամ բույսից, որտեղ այն հյուրընկալվում է։ Նրանց ստացած օգուտը զուտ «մեխանիկական» է։ Բույսերը տեղակայված են մի հարաբերություններում, որտեղ կարող են ավելի մեծ քանակությամբ արևային ճառագայթում կլանել (հողի նկատմամբ)։ Լույսի կլանման աճը վերածվում է էպիֆիտի սննդամթերքի արտադրության աճի։
Կոմենսալիզմի հետաքրքիր օրինակ է նաև թիթեռնածաղկավոր բույսերի կողմից հողը ազոտով հարստացնելու գործընթացը։ Որոշ քեմոսինթեզող բակտերիաներ ապրում են բակլազգի բույսերի արմատների վրա՝ առաջացնելով պալարիկներ և կոչվում են պալարաբակտերիաներ։ Նրանք կլանում են օդում գտնվող ազոտը և վերածում են այն բույսերի համար մատչելի ազոտային միացությունների։ Ազոտի փոխարկման ռեակցիաներից ստացված էներգիան ապահովում է պալարաբակտերիաների կենսագործունեությունը։ Բույսի ոչնչացումից հետո այս բակտերիաները մնում են հողում և հարստացնում այն ազոտի լուծելի միացություններով։ Ազոտ կլանող և այն լուծելի աղերի վերածող բակտերիաները կոչվում են նիտրիֆիկացնող բակտերիաներ ։